Ѽпрест҃а́я гпс̑жѐ влд̑чце бцд̑е, ве́ліе чу́до ст҃о́му іѡа́нну дамаски́ну яви́вшая, я́кѡ вѣ́ру и́стинную, наде́жду несумнѣ́нную показа́вшему!услы́ши на́съ, грѣ́шныхъ, предъ̑ чудотво́рною твое́ю ікѡ́ною усе́рднѡ моля́щихся и прося́щихъ твоея̀ по́мощи: не ѿри́ни моле́нія сегѡ̀ мно́гихъ ра́ди прегрѣше́ній на́шихъ, но я́кѡ мт҃и млс̑рдія и щедро́тъ, изба́ви на́съ ѿ болѣ́зней, скорбе́й и печа́лей, простѝ содѣ̂янныя на́ми грѣхѝ, испо́лни ра́дости и весе́лія всѣ́хъ, чту́щихъ ст҃у́ю ікѡ́ну твою̀, да ра́достнѡ воспое́мъ и любо́вію просла́вимъ и́мя твоѐ, я́кѡ ты̀ єсѝ ѿ всѣ́хъ родѡ́въ избра́нная и бл҃гослове́нная во вѣ́ки вѣкѡ́въ